kardosdrur/scandi-wiki huggingface dataset:
Like a Virgin

{{Infoboks album
  |Titel = Like a Virgin|Kunstner = Madonna|Type = Studiealbum|Udgivet = 12. november 1984|Genre = Pop|Længde = 43:10|Indspillet = April - september 1983, Power Station Studio (Manhattan, New York)|Producer = Nile RodgersMadonnaStephen Bray|Udgiver = Sire RecordsWarner Bros. Records|Hitlister = |Priser = |Før = Madonna(1983)|Nu = Like a Virgin(1984)|Efter = True Blue(1986)|Diverse = }}Like a Virgin er den amerikanske singer-songwriter Madonnas andet studiealbum. Det blev udgive den 12. november 1984 af Sire Records. 

Madonna ønskede med Like a Virgin-albummet at slå sin fremtid inden for musikbranchen fast. Hun ønskede at blive én af albummets producere, men Warner Bros. Records var ikke klar til at give hende den kunstneriske frihed, som hun krævede. Det tidligere Chic-medlem Nile Rodgers blev derfor ansat som albummets primære producer. 

Albummet blev indspillet i The Power Station Studio i New York. Rodgers bad om hjælp fra sine to tidligere Chic-kollegaer Edward Bernards, som var bassist, og Tony Thompson, som spillede på trommer. Med Rodgers som guitarist optrådte de på adskillige af albummets numre. 

Fotografen Steven Meisel stod for albummets coverillustration. Madonna ønskede, at albummets titel og coverbillede skulle skabe en provokerende sammenkobling mellem hendes eget navn, der er den romersk-katolske titel for Jesus mor Maria, og den kristne idé om jomfrufødslen. 

Musikalsk adskilte Like a Virgin sig ikke væsentligt fra Madonnas første album, men hun følte selv, at den nye plade havde et stærkere materiale. Madonna samarbejdede, udover Rodgers, også med sin tidligere kæreste, Steve Bray. De to skrev i fællesskab mange af albummets sange. Like a Virgin er en danseorienteret popplade, der inkorporerer new wave-elementer. Albummet modtog blandede anmeldelser, men var en kommerciel succes. Det blev Madonnas første nummer ét-album på Billboard 200, og i Tyskland, Italien, Nederlandene, New Zealand, Spanien og Storbritannien opnåede pladen også stor succes på de nationale hitlister. På verdensplan har Like a Virgin solgt 25 millioner eksemplarer, hvilket gør det til én af de bedst sælgende albums nogensinde.

Der blev udgivet fem singler fra albummet, hvoraf "Like a Virgin", "Material Girl" og "Into the Groove" blev verdensomspændende hits. For at promovere albummet tog Madonna ud på The Virgin Tour (1985), der dog kun besøgte nordamerikanske byer. Like a Virgin'' har siden opnået status af en kulturel artefakt. Madonna beviste med albummet, at hun ikke var et one-hit wonder, men en sangerinde, som var i stand til at bevare en permanent plads i musikhistorien. Hendes sange skabte megen kritik og oprør fra konservative moralister, men udløste også en decideret bølge af unge kvinder, som imiterede hendes stil og væremåde.

Madonna-album
Asylum Records

Asylum Records er et amerikansk pladeselskab, der blev grundlagt i 1971 af David Geffen og partneren Elliot Roberts, der begge tidligere havde arbejdet sammen på agentbureauet William Morris Agency. 

Selskabet blev i 1972 overtaget af Warner Communications (i dag Warner Music Group) og blev senere fusioneret med Elektra Records og blev til Elektra/Asylum Records.

Efter flere konstellationer er Asylym i dag primært orienteret mod hip hop, rockmusik og alternative metal. Selskabet ejes fortsat af Warner Music Group. Udgivelserne distribueres for øjeblikket gennem Atlantic Records.

Historie 

Asylum blev grundlagt for at kunne give en ung Jackson Browne en pladekontrakt. Selskabet specialiserede sig i den dengang nye californiske elektriske folk rock/country rock og signede hurtigt artister som Linda Ronstadt, Eagles og Warren Zevon. Asylum udgav også en række af Tom Waits' album i 1970'erne samt udgivelser fra tidligere medlemmer af The Byrds og Buffalo Springfield. Asylum markerede sig, da selskabet omkring 1973/74 signede Bob Dylan, da han kortvarigt forlod Columbia Records. Dylan udgav Planet Waves og livealbummet Before the Flood på Asylum, inden han gik tilbage til Columbia.  

Selskabet blev i slutningen af 1970'erne fusioneret med Elektra og udgav herefter under mærket Elektra/Asylym Records. David Geffen forlod kort efter selskabet i 1980 for at danne Geffen Records. 

I 1989 opgav Warner at anvende mærket til nyudgivelser, men blev fra 1992 lejlighedsvist anvendt til nyudgivelesr indenfor countrymusikken. 

Da Time Warner i 2004 solgte Warner Music til en række private investorer, blev mærket genoplivet, nu med fokus på hip hop. Selskabet fungerer som et selvstændigt label indenfor Warner Music Group, men anveder Elektras koder for sine udgivelser.

Eksterne links 
 Om Asylum på discogs.com

Etableret i 1971
Pladeselskaber fra USA
Warner Music Group
Henley-in-Arden

Henley-in-Arden (også kendt under Henley) er en lille by i Warwickshire, England.  Navnet refererer til den tidligere Forest of Arden. I en 2001 konsensus havde byen et indbyggertal på 2.011.

Henley er kendt for en lang række historiske bygninger, hvoraf flere kan dateres tilbage til middelalderen, og de repræsenterer adskillige forskellige typer arkitektur. Området omkring High Street, der er 1,6 km lang, er fredet.

Referencer 

 

Byer i England
Warwickshire
Ring 4 (København)

Ring 4 ofte benævnt O4 er en ca. 11 km ringvej der går igennem de nordlige københavnske forstæder, ruten har sin begyndelse hvor Motorring 4 slutter ved tilslutningsanlæg 1 Ballerup C. Den forløber igennem Ballerup, Hareskovby, Bagsværd og Kgs. Lyngby.

Ruten starter ved Ballerup Boulevard ved Motorring 4 afslutning, og forsætter videre mod nord. Vejen passerer Frederikssundbanen, og derefter sekundærrute 211 Frederikssundvej hvor der er forbindelse til Frederikssund og København. Den forsætter derefter videre igennem Hareskovby, og passerer Hillerødmotorvejen i et tilslutningsanlæg, hvor der er forbindelse mod Hillerød og København. Herfra passerer den igennem det nordlige Bagsværd, hvor den senere forsætter ned af Nybrovej, og ender i et tilsluningsanlæg ved Motorring 3. Herfra er der forbindelse til primærrute 19 der går mod København, E47 til Helsingør, Rødby og E55 til Gedser. .

Kilder 

Gader i København
Ringveje i Danmark
Paul Zebitz Nielsen

Paul Zebitz Nielsen (født 24. december 1935, død 21. maj 2015) var en dansk journalist og sognepræst, der som journalist på DR var med til at grundlægge TV Avisen i 1965. Siden fik han en teologisk uddannelse og var fra 1979 og til sin død præst i den danske folkekirke.

Zebitz Nielsen var oprindeligt uddannet journalist fra Helsingør Dagblad, hvorfra han kom til Ritzaus Bureau, inden han kom til Danmarks Radio. Her var han tilknyttet TV Avisen frem til 1979, hvor han skiftede spor og blev præsteviet i Odense Domkirke. Han fik embede ved forskellige kirker samt på Hansted Hospital ved Horsens. Han skrev sideløbende, især efter hustruen, Liz Zebitz Kloborgs, død i 1996, artikler og bøger og var politisk aktiv hos Socialdemokraterne.

Bibliografi

Referencer

Eksterne henvisninger 
 
 

Journalister fra Danmark
Præster fra Danmark
Faglitterære forfattere fra Danmark
Nils Christie

Nils Christie (født 24. februar 1928, død 27. maj 2015) var en norsk sociolog og kriminolog. Han var en af hovedmændene bag kriminologi-forskningen i Norge og var professor i dette gennem en årrække ved Universitetet i Oslo. Et af hans vigtigste bidrag til samfundsdebatten var tanken om i højere grad at lade retssager erstatte af konfliktråd, hvor gerningsmanden blev konfronteret med sit offer, så de sammen kan løse deres konflikt.

Se også
Christies ekspertise og job om Beisfjord-massakren

Kilde 
 

Sociologer fra Norge
Forfattere fra Norge
Ansatte ved Oslo Universitet
Chesapeake

Chesapeake er en by i delstaten Virginia, USA med  indbyggere. Chesapeake er en såkaldt "independent city" og er således ikke tilknyttet et county.  Byen blev etableret i 1963 ved en sammenlægning af byen South Norfolk og Norfolk County efter en folkeafstemning. Byen er den tredjestørste i Virginia efter Virginia Beach og Norfolk.

Chesapeake iindgår i byområdet Hampton Roads. Byen spreder sig over et forholdsvist stort område og indeholde spredte bebyggelser og store arealer af landbrugsjord, vådområder og naturområdet Great Dismal Swamp National Wildlife Refuge. Byen strækker sig fra grænsen til North Carolina til havneområdet i Hampton Roads nær byerne Norfolk, Portsmouth, Suffolk og Virginia Beach. Byområdet ligger ud til Chesapeake Bay.

Referencer

Eksterne henvisninger 

Byer i Virginia
Carlos Saavedra Lamas

Carlos Saavedra Lamas (født 1. november 1878, død 5. maj 1959) var en argentinsk akademiker og politiker, som i 1936 blev den første latinamerikanske modtager af Nobels fredspris.

Han modtog fredsprisen for sin indsats som mægler i Chacokrigen mellem Bolivia og Paraguay.

Kilder 

Nobelprismodtagere fra Argentina
Modtagere af Nobels fredspris
Politikere fra Argentina
Udenrigsministre
Kristian Valen

Kristian Valen (født 13. oktober 1974 i Stavanger) er en norsk komiker og artist kendt fra flere TV-serier og sceneoptrædender.

Han er søn af den tidligere fodboldspiller Inge Valen (Viking). Kristian Valen var selv en talentfuld fodboldspiller, og er blevet kaldt en "kunstner på banen" af Vikings tidligere træner Benny Lennartsson. Han opgav imidlertid med fodbolden i 16-årsalderen. Kristian Valen var også med i Rogaland Teaters børneteater. Han sluttede i videregående skolem da han var 17 år gammel og begyndte som programleder i Duen radio, derefter Siddis radio og senere på 1990'erne; Jærradioen. Det var som programleder på radio flere personligheder kom frem, blandt andet Sibbe fra Sandnes. Flere af sketchene på radio blev udgivet på CD, og Valen udgav i alt fire album under navnet Sibbe fra Sandnes i 1990'erne.

Valen opsatte derefter sceneforestillingen Fartøy Valen, 3 på tiltak og Et musikalsk kaos. Takk for frammøtet. I 2003 debuterede han med sin første TV-serie Valen TV på TVNorge. Derefter lavede han serierne Valen & de og Valens frokost-TV på samme kanal. I foråret 2012 startede Valens nye TV-serie på NRK, Valens Rikskringkasting. Han blev kåret som "årets morsomste" under Komiprisen 2012 for denne serie.
I efteråret 2014 startede Valens nye TV-serie igen på TVNorge, Kanal Valen.

I 2017 deltog Valen i det Norske Melodi Grand Prix med sangen "You & I". Han gik ikke videre til finalen.

Diskografi
Sibbe fra Sandnes (Sibbe, 1996)
Laila (Sibbe, 1996)
Countri (Sibbe, 1997)
En herlig suppe (Sibbe, 1999)
Best of Sibbe fra Sandnes (Sibbe, 2009)

Listen When Alone (2004)
Blessed by a woman (2011)

Filmografi / TV-programmer
2003: Valen TV
2006: Valen & de etter fjøstid
2009: Valens frokost-TV
2012: Valens Rikskringkasting
2014: Kanal Valen

Eksterne henvisninger 
 
Officiel hjemmeside

Komikere fra Norge
Musikere fra Norge
Personer fra Stavanger
AltaVista

AltaVista var en søgemaskine etableret i 1995.

Det blev hurtigt en af verdens mest populære søgemaskiner, og var i en længere periode den mest benyttede søgemaskine i både Danmark og Norge.

Efter lanceringen af søgemaskinen Google tabte AltaVista terræn på markedet, og blev i 2003 opkøbt af Yahoo!, der beholdte AltaVista som selvstændigt varemærke, men baserede alle søgninger på Yahoo!s søgeværktøj.

8. Juli 2013 blev AltaVista lukket ned, og sammenlagt med Yahoo!s egen side.

 
Etableret i 1995
Søgemaskiner
Caverion

Caverion Oyj, tidligere kendt som YIT Corporation, er et finsk teknikentreprenørselskab – dvs. at de arbejder med el- og vvs-fagene.

I 1912 blev Yleinen Insinööritoimisto (forkortet YIT) stiftet. I 2007 ændrer man navnet til YIT Corporation. I 2014 havde virksomheden et ca. 17.000 ansatte og en omsætning på ca. 2,4 mia. EUR fordelt på 12 lande.

Eksterne henvisninger
International hjemmeside

Virksomheder fra Finland
Kristian Jørgensen

Kristian Jørgensen (født 1967 i Hillerød) er dansk jazzviolinist, organist og pianist. Han begyndte at spille violin da han var 8 og modtog i 1983 jazzprisen Sørens Penge. Medvirkede samme år, som 15-årig, på plade med pianisten Duke Jordan.
Har siden da været centralt placeret på den danske jazzscene. I 1991 afgangseksamen fra Rytmisk Musikkonservatorium, hvor han fra tid til anden fungerer som lærer.

Kristian Jørgensen, som følger arven op efter Svend Asmussens ,er leder af egen kvartet, “Kristian Jørgensen Kvartet”, som udover ham selv består af bl.a. Olivier Antunes, piano og Thomas Fonnesbæk, bas.
Kristian Jørgensen har udgivet flere CDer i eget navn med bl.a. guitaristen Jacob Fischer og pianisten Monty Alexander.

Kristian er medlem af Tango Orkestret og sigøjnermusikgruppen Donau Swing. Han spiller i trio med guitaristen Paul Banks og harmonikaspilleren Thor Backhausen.
Kristian Jørgensen fører med sin varme tone, det levende og tænksomme violinspil, den stolte danske jazzviolintradition videre. Hans musikalske alsidighed har gjort ham efterspurgt i andre genrer end jazzen. Lige som han også er efterspurgt som underviser/inspirator indenfor feltet “rytmisk violin”. Siden 2017 har Kristian Jørgensen været organist i Ågerup Kirke udenfor Roskilde. 

Kristian Jørgensen har modtaget JASA-prisen (jazzanmeldernes pris) 1998 og Ben Webster Prisen 1993

Jazzmusikere fra Danmark
Violinister fra Danmark
Modtagere af Ben Webster Prisen
Bellahøj Skole

Bellahøj Skole er en folkeskole i Brønshøj, med over 800 elever (anno 2015).
Skolen er placeret bag Degnemosen og Bellahøjhusene, tæt ved Frederikssundsvej.

I 2007 blev skolen Danmarks første offentlige idrætsskole. Alle klasser på skolen har 5 idrætstimer om ugen, og skolen har et særligt idrætsspor fra 7. - 9. klasse.

Skoleledere 
 2006-2015: Jørgen Rosenkrantz-Theil 
 2015-: Lise Velin

Eksterne henvisninger 
 Skoleporten Bellahøj Skole 
 Bellahøj Idrætsskole 

Folkeskoler i Københavns Kommune
Castle Howard

Castle Howard er et country house i North Yorkshire i England omkring 24 km nord for York. Det har været bolig for Carlisle-grenen af Howard-slægten i mere end 300 år.

Castle Howard er ikke en rigtig borg ("castle"), men ordet bruges om engelsk country houses, der er opført på tidligere borge.

Castle Howard har været brugt i adskillige film og tv-produktioner, hvoraf den mest berømte nok er som Brideshed i både tv-serien fra 1981 og filmen fra 2008, der begge er baseret på Evelyn Waughs roman Brideshead Revisited. Det har  været brugt i The Buccaneers fra 1995 og Garfield: A Tail of Two Kitties fra 2006. Tidligere har det været brugt  i Peter Ustinovs film Lady L fra 1965 og som eksteriøret i Lady Lyndons hjem i Stanley Kubricks film Barry Lyndon fra 1975. 

I dag er Castle Howard en del af Treasure Houses of England, som er en gruppe af engelsk landsteder.

Eksterne henvisninger 

Castle Howard web site
 Historical Images of Castle Howard 
 Castle Howard entry from The DiCamillo Companion to British & Irish Country Houses 
Kew at Castle Howard website
TimesOnline article on Castle Howard's use of renewable energy systems
Castle Howard's article on their use of renewable energy systems 
Installer's site on Castle Howard's renewable energy systems 

 Breathless Beauty, Broken Beauty scultprual 4k film triptych by artist film maker VanessaJane Hall featuring Castle Howard

Slotte i North Yorkshire
Theodor von Neuhoff

Theodor Stephan von Neuhoff (født 25 august 1694, død 11 december 1756) var en tysk baron og eventyrer.

Neuhoff var søn af en westfalisk adelsmand i fransk tjeneste, og var en tid page hos Elisabeth Charlotte af Pfalz. I 1732 blev han kejser Karl VI's sendebud i Firenze. Han kom der i kontakt med de korsikanere, som i 1729 havde rejst sig mod Genovas herredømme og lod sig i april 1736 udråbe til konge af Korsika. Allerede i november måtte han dog forlade øen, og forsøgte senere et par gange at genvinde magten, men måtte til slut søge tilflugt i England, hvor han landede i gældsfængsel i 1749. Han blev løsladt i 1755 og døde året efter.

Kilder 
 

Italienere i 1700-tallet
Inkompetence

Inkompetence ( fr. incompétent, in- u- + compétent) er en betegnelse for, at nogen, eller noget, ikke er kompetent(e).

At være inkompetent kan være en situation, hvor en person er ude af stand til at udfylde en stilling i et hierarki.

Inkompetence forekommer hos både mænd og kvinder.

inkompetent er, når du ikke er i stand til at udføre en opgave.

du kan ekskl. være inkompetent, hvis du står i en situation, hvor du kommer med din mening, og der bliver sagt, du er inkompetent, hvis du ikke svarer rigtigt. Du er stadig kompetent, fordi du kan svare.

Inkompetent bliver ofte sammenlignet med inkompetence, og kan derfor tit skabe forvirring

Peter-princippet 
Begrebet inkompetence anvendes blandt andet i Peter-princippet:
 "I et hierarki er der en tendens til, at enhver funktionær hæver sig op til niveauet for sin inkompetence.
 "Med tiden vil enhver stilling tendere til at blive besat med en funktionær, der der inkompetent til at udføre arbejdet."
 "Arbejdet bliver udført af de funktionærer, der endnu ikke har nået niveauet for deres inkompetence."

Laurence J. Peter og Raymond Hull: Peter-princippet; 2. udg. 1 oplag; 1986;

Årsager til inkompetence 
Professor Peter skelner mellem flere årsager til inkompetence:
 fysisk inkompetence
 social inkompetence
 emotionel inkompetence
 mental inkompetence
I hvert tilfælde indtræder inkompetencen, fordi vedkommende bringes i en situation, hvor de manglende egenskaber, som tidligere ikke var en hæmsko for avancement, pludselig bliver af stor betydning for vedkommendes (manglende) evne til at udføre arbejdet.

Symptomer 
Professor Peter konstaterede i sine undersøgelser, at manglende kompetence gav sig udtryk i medicinske symptomer, blandt andre:
 mavesår, mavekrampe,
 forhøjet blodtryk,
 alkoholisme,
 overvægt,
 kronisk træthed, søvnløshed,
 migræne,
 svimmelhed,
 impotens.
Peter kalder folk, der er bevidste om deres utilstrækkelighed, for folk med slut-placerings-syndrom. I stedet for selvpineri a la "gå på diæt" anbefaler han aflednings-terapi, fx en hobby.

Af andre symptomer peges på, at en inkompetent person kan afsløre sig ved et overfyldt skrivebord eller omvendt et kronisk tomt skrivebord, snak om "de gode gamle dage" og på mange andre måder.

Typer 
Der findes to typer: ubevidst og bevist inkompetence. Sidstnævnte kalder professor Peter for kreativ inkompetence. Denne består i at udvise inkompetence på områder, der ikke er til hindring for at udfylde et arbejde, som man godt kan lide og som er nyttigt for organisationen. Ved "at camouflere sin kompetence for at undgå at blive forfremmet til" en stilling, man ikke ønsker og måske ikke er kompetent til.

Eksempel 

I Danmark er et af de mest kendte eksempler på inkompetence byggeriet af Fiskebækbroen, der styrtede sammen inden, at den var blevet indviet. Ingeniørfirmaet, de havde ansvaret for opførelsen, gik konkurs.

Litteratur 
 Laurence J. Peter og Raymond Hull: Peter-princippet; 2. udg. 1 oplag; 1986;

Noter 

Psykologi
Karl Albrecht

Karl Albrecht (født 20. februar 1920 i Essen, død 16. juli 2014 smst.) var en tysk forretningsmand, som var nummer seks på listen over verdens rigeste personer i 2009. Karl Albrecht grundlagde sammen med sin bror Theo den tyske supermarkedskæde Aldi, som i dag har mere end 8.000 butikker. Karl Albrechts formue blev i 2009 bedømt til $21,5 milliarder.

Referenser 

Erhvervsfolk fra Tyskland
Personer fra Essen
Tyskere i 1900-tallet
Tyskere i 2000-tallet
Milliardærer
Arne Cheller

Arne Cheller (født 1951) er en dansk politiker, efterlønner og tidligere bygningsmaler. Han blev valgt som formand for Kommunistisk Parti i Danmark (KPiD) på partikongressen i maj 2015. Er bosat i København.

Cheller har siden 2003 været medlem af KPiD. I perioden 1969-1989 medlem af Danmarks Kommunistiske Parti, og siden 1967 medlem af ungdomsorganisationen Danmarks Kommunistiske Ungdom.

Udtræden af KPiD 
Arne Cheller udmeldte sig, stadig værende formand, fra KPiD få dage efter kongressen i 2018. 
Arne Cheller er i dag angiveligt medlem af Kommunistisk Parti.

Referencer 

Personer fra København
Kommunister fra Danmark
Politikere fra Danmark
Gastrofysik

Gastrofysik er en videnskabelig disciplin, der gør brug af en bred vifte af teoretiske og eksperimentelle biofysiske teknikker til at studere madlavningens og gastronomiens empiri.

Gastrofysikken undersøger både madens bestanddele, råvarer, virkningerne af forarbejdning, kvantitative aspekter af det fysiske grundlag for fødevarekvalitet, madens smag, vores smagssans, smagsoplevelsen og absorptionen i det menneskelige legeme.

Som fysikere gør astronomi til astrofysik, kan gastrofysik anskues som fysikerens tilgang til gastronomi. Gastrofysik er således fysikerens kvantitative og undersøgende tilgang til gastronomiens empiri.

For eksempel kan den kulinariske trekant (culinary triangle) fortolkes med en fysikers tilgang, så forarbejdningens effekter på fødevaren anskues ud fra fysisk struktur og biologiske processer.

Definition 
Der er ingen klar konsensus for gastrofysikkens definition og formål, og gastrofysikken som videnskabeligt område er stadig under udvikling. Nogle af fadderne til termen og forskningsfeltet gastrofysik, Ole G. Mouritsen og hans forskningsteam, beskriver det således:

"Gastrofysik har som mål at vise, at de grundlæggende principper i fysik, især bløde materialers fysik (soft-matter physics), biofysisk kemi og molekylær biofysik, kan bringes sammen i videnskabelige undersøgelser af mad, måltider og smag."

Gastrofysik som tværfaglig videnskab 

Gastrofysik overlapper med mange forskellige videnskabelige discipliner, heriblandt fødevarekemi, fødevareteknologi, biologi, psykologi, sensorik, fysiologi, molekylærbiologi, biofysik, og fysisk kemi, og med flere forskellige praksisfelter, heriblandt kogekunst, køkkenhåndværk og kultur.

Gastrofysik kan bruges som en platform for tværfaglig undervisning af elever indenfor fysik, kemi, biologi, humanistiske og samfundsvidenskabelige fag. Denne tilgang benyttes blandt andet af forsknings- og formidlingscentret Smag for Livet.

Gastrofysik og molekylær gastronomi 
Gastrofysik relaterer sig til molekylær gastronomi ved at være en videnskabelig tilgang til gastronomi. Molekylær gastronomi adskiller sig fra gastrofysik ved at have til hensigt at undersøge, hvorfor noget mad smager godt, og noget ikke gør. Gastrofysik har i stedet fokus på principperne for, hvorfor maden smager, som den gør, og på de generelle egenskaber ved madens bestanddele og gastronomiens mekanismer.

Noter

Eksterne henvisninger 
 The emerging science of gastrophysics. Artikelsamling i det videnskabelige tidsskrift Flavour, 9. januar 2013. 
 Gastrofysik: videnskab, velsmag og velbefindende. Artikel om gastrofysik på videnskab dk af Ole G. Mouritsen, 17. februar 2015.
 Smag for Livet

Anvendt og tværfaglig fysik
Gastronomi
Biofysik
Natura 2000-område nr. 71 Kimmelkær Landkanal

Natura 2000-område nr. 71 Kimmelkær Landkanal er et habitatområde (H178), der ligger i et gammelt marint forland, og har et areal på i alt et areal på 3 hektar. Kimmelkær Landkanal er en af de få lokaliteter i Danmark med en stor og stabil population af Vandranke, der er national ansvarsart og opført som akut truet på den danske rødliste og opført på habitatdirektivets bilag II og IV. Fra 2004 til 2008 skete der en forøgelse af bestandens størrelse i den nedre del af kanalen.

Kimmelkær Landkanal har en blød sandet bund og løber parallelt med vandløbet Star grøft, og har udløb i Tim Engsø og Tim Å, ca. 1 km fra dens udløb i den nordlige ende af Stadil Fjord. Kimmelkær Landkanal har en længde på ca. 2,7 km inden for Natura 2000-området.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Ringkøbing-Skjern Kommune , og naturplanen koordineres med vandplanen for 1.8 Hovedvandopland Ringkøbing Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
EU-habitatområder i Danmark